मामला सहसपुर थाना क्षेत्र के ग्राम शेरपुर का है। मिली जानकारी के मुताबिक कल देर शाम सहसपुर पुलिस को सूचना मिली कि क्षेत्र में रहने वाला एक व्यक्ति नशे के कारोबार में लिप्त है। जो आज नशे की डिलीवरी हेतू कहीं जाने वाला है। सूचना पर कार्यवाही करते हुए पुलिस ने बताये गये स्थान की घेराबंदी कर एक संदिग्ध को दबोच लिया। तलाशी के दौरान पुलिस ने उसके पास से 500 ग्राम चरस बरामद की। इस पर पुलिस उसे थाने ले आयी। जहां पूछताछ के दौरान उसने अपना नाम आशुपाल निवासी शेरपुर बताया। आरोपी आशुपाल के अनुसार वह बेरोजगार व नशे का आदि है जो पैसों की जरूरत के चलते बाहरी जिलों से चरस लाकर दून में सप्लाई किया करता था। बरामद चरस की कीमत 50 हजार रूपये बतायी जा रही है।